ORDE do 25 de agosto de 2006 pola que se autoriza a posta en funcionamento do conservatorio profesional de música do Barco de Valdeorras (Ourense).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/09/2006

O conservatorio de música oficial non estatal de grao elemental dependente do Concello do Barco de Valdeorras (Ourense) foi creado polo Decreto 45/1991, do 7 de febreiro, DOG do 25 de febreiro, e por Orde do 28 de febreiro de 1991, DOG do 8 de abril, autorizouse a posta en funcionamento deste centro.
Polo Decreto 131/2006, do 27 de xullo, DOG do 8 de agosto, transfórmase o conservatorio de música oficial non estatal de grao elemental dependente do Concello do Barco de Valdeorras na provincia de Ourense en conservatorio profesional de música.
Tendo en conta que o dito conservatorio vén impartindo, ademais do grao elemental, as ensinanzas de música de grao medio, con carácter provisional, en
virtude do disposto na disposición transitoria sétima do Real decreto 389/1992, do 15 de abril, BOE do 28 de abril.
Vistos os informes da Delegación Provincial da Consellería de Educación e Ordenación Universitaria de Ourense e en aplicación da disposición derradeira única do Decreto 131/2006, do 27 de xullo, DOG do 8 de agosto.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Conceder a autorización definitiva ao conservatorio profesional de música do Barco de Valdeorras (Ourense) para impartir as ensinanzas de grao medio, segundo os datos que figuran no anexo.
Segundo.-No dito conservatorio impartiranse as ensinanzas dos graos elemental e medio de música reguladas polo Decreto 253/1993, do 29 de xullo, DOG do 25 de outubro, polo que se establece o curriculo do grao elemental e do grao medio das ensinanzas de música e o acceso aos ditos graos, modificado e ampliado polo Decreto 179/2003, do 27 de febreiro, DOG do 14 de marzo.
Terceiro.-A Delegación Provincial da Consellería de Educación e Ordenación Universitaria de Ourense, logo de informe da inspección educativa, aprobará expresamente a relación de persoal que imparta docencia no conservatorio.
Cuarto.-Este centro queda obrigado ao cumprimento da lexislación vixente para os centros que imparten ensinanzas de música, e solicitar a oportuna revisión cando teña que modificarse calquera dos datos sinalados no anexo desta orde.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, modificada pola Lei 4/1999 (BOE do 14 de xaneiro), de réxime xurídico das administracións públicas e do procedemento administrativo común, ou ben directamente o recurso contencioso-administrativo, nun prazo de dous meses perante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, da xurisdición contencioso-administrativa.
Disposición derradeira
Única.-Esta orde entrará en vigor a partir do día seguinte ao da súa publicación no Diario Oficial de Galicia.
Santiago de Compostela, 25 de agosto de 2006.
Laura Sánchez Piñón
Conselleira de Educación e Ordenación
Universitaria
ANEXO
Provincia: Ourense.
Concello: O Barco de Valdeorras.
Localidade: O Barco de Valdeorras.
Enderezo: avda. da Estación, nº 2.
Código: 32016510.
Titular: Concello do Barco de Valdeorras.
Denominación: conservatorio profesional de música do Barco de Valdeorras.
Postos escolares autorizados: 80 de grao elemental e 180 de grao medio.